
**GRĂDINIȚA CU PROGRAM PRELUNGIT NR. 14 TÂRGOVIȘTE**

**Str. Vasile Voiculescu, nr. 4**

**Tel/Fax: 0245615142; E-mail:** [**tgv14.gradi@scolidb.ro**](mailto:tgv14.gradi@scolidb.ro)

[**https://www.gradinita14targoviste.ro/**](https://www.gradinita14targoviste.ro/)

**PROIECT DE ACTIVITATE INTEGRATĂ**



**TEMA ACTIVITĂȚII: *„AVENTURA DE PAȘTE”***

**EDUCATOARE: *RUSU ELENA ECATERINA***

**GRUPA: *MARE A „FLUTURAȘII”***

**PROIECT DE ACTIVITATE INTEGRATĂ**

**Data:** 19 aprilie 2023

**Unitatea de învățământ:** Grădinița cu Program Prelungit Nr.14 Târgoviște

**Educatoare:** Rusu Elena Ecaterina

**Grupa:** Mare A *„Fluturașii”*

**Tema anuală:** *Cine și cum planifică, organizează o activitate?*

**Tema proiectului:** *„Primăvara în sărbătoare”*

**Tema săptămânii:** *„Ne pregătim de Paște”*

**Tema activității:** *„Aventura de Paște”*

**Forma de realizare:** Activitate integrată (ADP + ALA + ADE (DLC+DEC-EAP)

**Tipul activității:** mixtă (transmitere și însușire de cunoștințe și consolidare de priceperi și deprinderi)

**Componența activității:**

* **Activități de dezvoltare personală:**

*Rutine*:

* Întâlnirea de dimineață: *„Bună dimineața, iepurași colorați!”*
* Salutul, Prezența, Calendarul naturii;
* „*Sunt un copil harnic!” –* deprinderea de a ajuta la grădiniță și în gospodărie după posibilități

*Tranziții:*

* *„Înfloresc grădinile”* – cântec
* *„Zum, zum, zum, albinuța mea”* – cântec
* *”Fluturașul meu”* – joc cu text și cânt
* *„Urme de iepurași”* – joc de mișcare
* **Jocuri și activități didactice alese:**
* **S – Știință:** *„Ouă colorate”*– experiment
* **T – Bibliotecă:** *„Felicitare de Paște”* **–** laminare litere
* **E – Construcții:** *„Simboluri pascale” –* construcții plane, artă tranzientă
* **M – Joc de rol:** *„De-a cofetarii”* – cântărim ingrediente
* **Activități pe domenii experiențiale:**
* **DLC – Educarea Limbajului:**

Tema: *„Pete Motanul și marea aventură de Paște”de Kimberly și James Dean*

Mijloc de realizare:lectura educatoarei

* **A – DEC – Educație artistico-plastică:**

Subiectul plastic: *„Paștele în culori”*

Tema plastică: *Pata de culoare*

Mijloc de realizare:Pictură pe suprafețe neconvenționale (lemn, piatră)

* **Jocuri și activităţi didactice alese:**
* **Joc distractiv:** *„Vânătoare de ouă”*
* **Joc de atenție:** *„Iepurașii curioși”*

**Scopul activității:**

Înțelegerea conceptelor şi formarea de abilități procedurale necesare pentru rezolvarea unor probleme, care implică integrarea componentelor complementare din domeniile: științe, tehnologie, inginerie, artă și matematică.

.

**Obiective opraționale:**

**O1** – Să identifice problema cu care se confruntă Pete Motanul, prin audierea textului povestirii;

**O2** – Să picteze pe suprafețe neconvenționale (lemn, piatră), prin aplicarea uniformă a culorii și îmbinarea elementelor de limbaj plastic;

**O3** – Să realizeze un experiment de colorare a ouălor, utilizând elemente din natură (coji de ceapă, sfeclă roșie, varză roșie, curcuma, spanac);

**O4** – Să utilizeze litere, mesaje, materiale din natură și instrumente tehnice (laminator), pentru a realiza felicitări de Paște;

**O5** – Să experimenteze modele și forme într-un mod complet orientat spre procesul de decorare a oului de Paște;

**O6** – Să cântărească ingredientele puse la dispoziție, pentru a completa rețeta de pască a iepurașului.

**O7** – Să analizeze rezultatele finale ale activității, prin stabilirea unor relații inter-curriculare.

**Metode şi procedee:** conversația, explicația, exercițiul, observația, demonstrația, jocul, metoda „Mâna oarbă”, metoda R.A.I., metoda „Turul galeriei”(adaptată)

**Material didactic:** panou de prezență, calendarul naturii, cutie cu ecusoane, laptop, videoproiector, boxe, videoclip, carte de povești, jetoane cu urme de iepurași, ouă, spanac, sfeclă roșie, coji de ceapă, curcuma, varză roșie, boluri, linguri, imagini cu tematică pascală, petale, frunze, urări, foarfece, laminator, folii de laminat, pietre, lemn, acuarele, pensule, castane, pietre, boabe de fasole (albă, roșie, pestriță), boabe de porumb, grâu, petale, frunze, flori, ace și conuri de brad, scoarță de copac, bețe, zahăr, făină, lapte, ouă de găină, de rață, de prepeliță, de gâscă, cântar electronic, cântar mechanic, balanță, urechi de iepuraș, ouă din lemn, ouă de ciocolată, coșulețe.

**Forme de organizare:** Frontal, individual, în echipe, în grup.

**Evaluare:** Evaluare continuă prin aprecieri,verificare orală, observarea permanentă a comportamentului, analiza și corectarea imediată a răspunsurilor, autoevaluare.

**Locul de desfașurare:** sala de grupă

**Durata:** o zi

**Bibliografie:**

1. *\*\*\*Curriculum pentru educația timpurie*. (2019). Ministerul Educației Naționale;
2. Ashbrook, P. (2010). *Preschool STEM.* NSTA Blog (National Science Teachers Association). <http://nstacommunities.org/blog/2010/03/01/preschool-stem>;
3. Breben S. (2006). *Metode interactive de grup*, Editura Arves;
4. Evans, E. Transient Art – Definition, Examples, Activities. Online: <https://earlyimpactlearning.com/transient-art-definition-examples-activities/>
5. Lamberg, T., & Trzynadlowski, N. (2015). *How STEM academy teachers conceptualize and implement STEM education*. Journal of Research in STEM Education, 1(1), 45-58.
6. Mitu, F., Antonovici, Ș. (2005). *Metodica activităților de educare a limbajului în învățământul preșcolar*, Editura Humanitas;
7. Moomaw, S., & J.A. Davis. 2010. *STEM Comes to Preschool*. Young Children 65 (5): 12–14, 16–18

**SCENARIUL ZILEI**

*Rutină și tranziție*: Ne pregătim pentru activități. Copiii sunt așezați pe scaune.

*Rutină*: Întâlnirea de dimineață: **„Bună dimineața, iepurași colorați!”** – preșcolarii extrag din cutiuță ecusoane cu iepurași (metoda „Mâna oarbă”).

Salutul: Se realizează între copii cu ajutorul denumirii culorii iepurașului de pe ecuson, după ce eu îi salut prin cântecul „Bună dimineața”.

Prezența: Copiii vin la panou și își așază propria fotografie pe fluturașul potrivit.

Se completează Calendarului naturii, ajutaţi de întrebările: ,,În ce anotimp suntem?”, „În ce zi a săptămânii suntem?”, ,,Cum este vremea astăzi?”, „În ce lună suntem?”, „În ce zi a lunii suntem?” „În ce an suntem?”

Împărtășirea cu ceilalți: Educatoarea poartă o discuție cu preșcolarii despre ce sărbătoare se apropie. Copiii amintesc și de simbolul Paștelui bine cunoscut de ei – iepurașul.

Noutatea zilei: Preșcolarii vizionează un filmuleț în care iepurașul de Paște le cere ajutorul pentru îndeplinirea tuturor sarcinilor.

*Tranziție: „Înfloresc grădinile” - cântec*

* **ADE – DLC: Educarea Limbajului**

**„Pete Motanul și marea aventură de Paște” –** lectura educatoarei

Educatoarea şi preşcolarii se aşează la centrul ***„Bibliotecă”***, unde se desfăşoară ***ADE – Domeniul limbă și comunicare*** - aici copiii vor asculta povestea *„Pete Motanul și marea aventură de Paște”* de Kimberly și James Dean *-* activitatea se va desfășura frontal cu toți copiii.

Pe parcursul povestirii educatoarea va folosi o serie de mijloace prin care va nuanţa expunerea în funcţie de stările afective pe care textul literar le implică şi anume: tonul cald potrivit cu importanţa faptelor, modularea vocii pentru a imita vocea personajelor, marcarea pauzelor determinate de punctuaţie, mimică şi gesturi adecvate situaţiilor prezentate. Prin toate aceste mijloace educatoarea va încerca să imprime povestirii caracterul plastic - intuitiv.

Pentru fixarea cunoştinţelor, la sfârşitul poveştii educatoarea inițiază jocul: *„Adevărat sau fals”. –* [*https://wordwall.net/ro/resource/54817176*](https://wordwall.net/ro/resource/54817176)

Educatoarea solicită copiilor să identifice problema cu care s-a confruntat Pete Motanul. (nu avea ouă colorate pe care să le împartă copiilor).

Ea precizează faptul că preșcolarii îl vor ajuta pe Pete să rezolve această problemă pe parcursul zilei.

*Rutină și tranziție:* Copiii ies în sala de mese, intonând jocul cu text și cânt *„Iepuraș coconaș”.*

În continuare, copiii se încolonează în șir câte unul și pornesc pe „Urme de iepurași” - joc de mișcare, pentru a descoperi materialele din centre și sarcinile pe care le au de realizat.

Educatoarea prezintă sarcinile de lucru, precum și materialele ce urmează a fi folosite. Se demonstrează modul de lucru în cadrul fiecărui centru.

Se aminteşte copiilor comportamentul dezirabil în timpul activităţilor – vorbim în şoaptă pentru a nu-i deranja pe ceilalți, lucrăm îngrijit, utilizăm cu grijă materialele, apreciem şi protejăm lucrările făcute de colegi şi cooperăm pentru realizarea acestora.

*Rutină:* Copiii realizează exerciții pentru încălzirea mușchilor mici ai mâinii împreună cu educatoarea.

*Tranziție: Fluturașul meu – joc cu text și cânt*

**S** – **Știință**: *Ouă colorate*. Copiii vor realiza un experiment pentru obținerea unor pigmenți naturali: pentru galben - curcuma, pentru roșu – sfeclă roșie și coji de ceapă, pentru albastru – varză roșie, spanac – pentru verde. Aceștia vor fi folosiți pentru colorarea ouălor de Paște.

**T** – **Bibliotecă**: *Felicitare de Paște*. Copiii vor utiliza elemente din natură (petale, frunze, iarbă), precum și litere sau urări pascale cu care își vor personaliza felicitările. La final aceștia vor utiliza un instrument tehnic – laminatorul, pentru a fixa toate elementele.

**E** – **Construcții:** *Simboluri pascale* (artă tranzientă). Având la dispoziție un suport din lemn, în forma unui ou de Paște, copiii vor realiza o construcție plană, alăturând materiale din natură și ”loose parts” (piese libere), explorând texturile materialelor și creând o geometrie a elementelor.

1. **Artă: DEC-EAP**: **Subiectul:** *Paștele în culori*

**Tema plastică:** pata de culoare

**Tehnica:** pictură pe suprafețe neconvenționale (lemn, piatră);

Preșcolarii vor avea la dispozitie bucăți de lemn și pietre pe care le vor picta în tematica pascală. La final acestea vor fi așezate în coșulețul lui Pete Motanul.

**M** **– Joc de rol**: *De-a cofetarii*. Copiii vor măsura masa unor ingrediente pentru rețeta de pască, având la dispoziție diferite instrumente de măsurare: cântar electronic, balanță, cântar mecanic. După cântărire, copiii își vor completa propria rețetă cu cantitățile identificate.

După încheierea activităţilor de la fiecare centru, educatoarea împreună cu preșcolarii realizează turul galeriei. Sunt prezentate rezultatele muncii copiilor, iar aceștia analizează rezultatele finale ale activității, încercând să găsească unele relații între problema identificată prin intermediul poveștii din prima parte a activității și rezolvarea interactivă a acesteia cu ajutorul aplicațiilor experimentale realizate.

În cadrul momentului ***Jocuri și activități didactice alese***, educatoarea propune copiilor să desfășoare jocul distractiv *„Vânatoare de ouă”* și jocul de atenție *„Iepurașii curioși”*

Se fac aprecieri asupra modului de desfăşurare a întregii activități și se oferă recompense copiilor.

*Tranziție: Unul după altul, la rând ne așezăm,*

*Unul după altul, pe Iepuraș îl așteptăm.*

*Rutină*: Copiii părăsesc sala de grupă și se pregătesc pentru servirea mesei, îndreptându-se mai întâi către baie pentru realizarea igienei.

**DESFĂȘURAREA ACTIVITĂȚII**

|  |  |  |  |  |  |  |
| --- | --- | --- | --- | --- | --- | --- |
| **Evenimente didactice** | **Ob. Op.** | **Conținutul științific** | **Strategii didactice** | | | **Evaluare** |
| **Metode și procedee** | **Mijloace de învățământ** | **Forme de organizare** |
| **Moment organizatoric** |  | Se creează condiţii optime pentru desfăşurarea activităţiilor:  - aerisirea sălii de grupă;  - se aranjează mobilierul;  - se aranjează materialul didactic în ordinea folosirii lui;  - se organizează colectivul de copii pentru « *Întâlnirea de dimineaţă* »;  Salutul: Se realizează între copii cu ajutorul denumirii culorii iepurașului de pe ecuson, după ce eu îi salut prin cântecul „Bună dimineața”.  - se completează calendarul naturii. | Conversația  „Mâna oarbă” | Calendarul naturii  Cutie cu ecusoane | Frontal | Aprecieri verbale |
| **Captarea atenției** |  | Preșcolarii vizionează un filmuleț în care iepurașul de Paște le cere ajutorul pentru îndeplinirea tuturor sarcinilor. | Conversația | Videoclip | Frontal | Observarea sistematică a copiilor |
| **Anunțarea temei și a obiectivelor** |  | Se prezintă tema zilei: *„Aventura de Paște”.*  Se vor anunţa tema, obiectivele, modul de desfăşurare a activităţii în termeni accesibili copiilor. | Conversația |  | Frontal | Observarea sistematică a copiilor |
| **Dirijarea învățării** | O1 | La centrul ***Bibliotecă*** se desfăşoară ***ADE – Domeniul limbă și comunicare*** unde copiii vor asculta povestea *„Pete Motanul și marea aventură de Paște”- de* Kimberly și James Dean şi activitatea va fi desfăşurată frontal cu toţi copiii.  Precizarea poveştii *–* Povestea de astăzi se numeşte *„Pete Motanul și marea aventură de Paște”*.  Expunerea textului povestirii *-* Conţinutul povestirii va fi prezentat de către educatoare clar, coerent, corect şi expresiv, cu un ton şi o mimică adecvată, pentru a trezi emoţii şi pentru a asigura motivaţia învăţării. Se vor explica cuvintele și expresiile noi. În timpul povestirii voi prezenta imaginile corespunzătoare fiecărei secvenţe/moment.  Planul de idei al povestirii:   1. Pete era nerăbdător să vadă ce cadouri a primit de la iepurașul de Paște; 2. A găsit în coșuleț o scrisoare în care iepurașul îi cerea ajutorul, dar și o pereche de urechi de iepure; 3. Pete a cerut ouă găinilor, iar acestea i-au oferit ouăle și o idee: să își confecționeze o coadă și un botic de iepure; 4. Motanul a vopsit ouăle, folosind vopseaua din magazie; 5. După vopsirea ouălor, acesta le-a ascuns prin jgheaburi și ghivecele de flori.   Copiii vor descrie pe scurt imaginile și le vor așeza în ordinea cronologică a evenimentelor.  Fixarea conţinutului – Pentru fixarea cunoştinţelor, la sfârşitul poveştii voi iniţia jocul: *„Adevărat sau fals?” –* [*https://wordwall.net/ro/resource/54817176*](https://wordwall.net/ro/resource/54817176)*,* utilizând următoarele afirmații:   * Povestea pe care am ascultat-o se numește „Pete Motanul și marea aventură de Paște”? * Pete Motanul era nerăbdător să vadă ce i-a adus Moș Crăciun. * Iepurașul i-a cerut ajutorul lui Pete în vopsirea ouălor de Paște. * Găinile nu i-au dat ouă motanului. * Pete a luat vopsea din magazie și a vopsit ouăle. * Ouăle au fost ascunse în iarbă.   Educatoarea solicită copiilor să identifice problema cu care s-a confruntat Pete Motanul. (nu avea ouă colorate pe care să le împartă copiilor).  Ea precizează faptul că preșcolarii îl vor ajuta pe Pete să rezolve această problemă pe parcursul zilei.  *Rutină și tranziție:* Copiii intonează jocul cu text și cânt: *„Iepuraș coconaș”* și părăsesc sala de grupă. | Conversația  Explicația  Conversația  Explicația  Demonstrația  Jocul  Conversația  Exercițiul  Conversația  Explicația | Carte *„Pete Motanul și marea aventură de Paște”*  Imagini din poveste  Laptop  Videoproiector  Boxe  Aplicația Wordwall | Frontal  Frontal  Frontal  Frontal  Frontal  Individual  Frontal  Frontal  În grup | Observarea sistematică a copiilor  Observarea sistematică a copiilor  Observarea sistematică a copiilor  Aprecieri verbale  Analiza și corectarea imediată a răspunsurilor  Aprecieri verbale |
| **Obținerea performanței** | O3  O4  O5  O2  O6 | **Tranziție:** *„Urme de iepurași”-* joc de mișcare. Fiecare copil va respecta culoarea urmelor de iepurași, culoare care să coincidă cu iepurașul din piept.  Li se prezintă copiilor centrele de interes, care vor integra cele cinci domenii din cadrul activităților STE(A)M:  **S** – **Știință:** *Ouă colorate*. Copiii vor realiza un experiment pentru obținerea unor pigmenți naturali: galben – curcuma, pentru roșu – coji de ceapă și sfeclă roșie, pentru albastru – varză roșie, etc. Aceștia vor fi folosiți pentru colorarea ouălor de Paște.  **T – Bibliotecă:** *Felicitare de Paște.* Copiii vor utiliza elemente din natură (petale, frunze, iarbă), precum și litere sau urări pascale cu care își vor personaliza felicitările. La final aceștia vor utiliza un instrument tehnic – laminatorul, pentru a fixa toate elementele.  **E** **– Construcții:** *Simboluri pascale* (artă tranzientă). Având la dispoziție un suport din lemn, în forma unui ou de Paște, copiii vor realiza o construcție plană, alăturând materiale din natură și ”loose parts” (piese libere), explorând texturile materialelor și creând o geometrie a elementelor.  **A – Artă: DEC-EAP:**  **Subiectul:** *Paștele în culori*  **Tema plastică:** pata de culoare  **Tehnica:** pictură pe suprafețe neconvenționale (lemn, piatră);  Intuirea materialului didactic **–** Copiii observă și denumesc materialele de pe măsuțe.  Explicarea și demonstrarea procedeului de lucru – Educatoarea explică și demonstrează modul de lucru.  Enunțarea criteriilor de evaluare – Se comunică preșcolarilor care sunt criteriile după care vor fi evaluate lucrările:   * respectarea temei și a tehnicii de lucru; * acuratețea lucrării; * finalizarea lucrărilor.   Realizarea lucrărilor de către copii **–** Preșcolarii vor avea la dispozitie bucăți de lemn și pietre pe care le vor picta în tematica pascală. Cei care doresc pot picta mai multe elemente. Pentru a stimula motivația copiilor, educatoarea precizează că toți copiii trebuie să treacă prin acest centru pentru a fi declarați *ajutoarele lui Pete Motanul*. Copiii care au trecut pe la centrul ARTĂ primesc un ecuson.  La final ouăle din lemn sau piatră vor fi așezate în coșulețul lui Pete Motanul.  **M** **– Joc de rol**: *De-a cofetarii*. Copiii vor măsura masa unor ingrediente pentru rețeta de pască, având la dispoziție diferite instrumente de măsurare: cântar electronic, balanță, cântar mecanic. După cântărire, copiii își vor complete propria rețetă cu cantitățile identificate prin cântărire. | Metoda *Mâna oarbă*  Jocul  Explicația  Conversația  Demonstrația  Exercițiul  Explicația  Conversația  Demonstrația  Exercițiul  Explicația  Conversația  Demonstrația  Exercițiul  Observația  Explicația  Conversația  Demonstrația  Exercițiul  Explicația  Conversația  Demonstrația  Exercițiul | Ecusoane iepuraș  ouă fierte, boluri, apă, oțet, coji de ceapă, varză roșie, spanac, curcuma, linguri, sfeclă, șervețele, farfurii  șabloane, petale, frunze, laminator, folii de laminat  castane, pietre, fasole,  porumb, grâu, petale, frunze, flori, ace și conuri de brad, scoarță de copac, bețe  lemn, piatră, acuarele, pensule  Zahăr, făină, lapte, ouă de găină, de rață, de prepeliță, de gâscă, cântar electronic, balanță | În echipe  Frontal  Individual  Individual  În grup  Individual  Frontal  Individual  Individual | Observarea sistematică a copiilor  Aprecieri verbale  Aprecieri verbale  Aprecieri verbale  Observarea sistematică a copiilor  Aprecieri verbale  Aprecieri verbale  Aprecieri verbale  Observarea sistematică a copiilor |
| **Evaluarea activității** | O7 | După încheierea activităţilor de la fiecare centru, educatoarea împreună cu preșcolarii realizează turul galeriei. Sunt prezentate rezultatele muncii copiilor, iar aceștia analizează rezultatele finale ale activității, încercând să găsească unele relații între problema identificată prin intermediul poveștii din prima parte a activității și rezolvarea interactivă a acesteia cu ajutorul aplicațiilor experimentale realizate. | Conversația  Turul galeriilor  (adaptat) | Rezultatele activității copiilor | În grup | Autoevaluare  Aprecieri verbale |
| **Asigurarea retenției și a transferului** |  | **Jocuri și activități didactice alese**  **Joc distractiv:** *„Vânătoarea de ouă”*  Copiii vor primi urechi de iepuraș și vor porni prin curtea grădiniței pentru a descoperi ouăle ascunse de Pete Motanul.  **Joc de atenție:** *„Iepurașii curioși”*  Copiii sunt așezați în cerc. Voi arunca un ou din lemn către unul din copii și voi adresa o întrebare legată de activitatea desfășurată. Copilul răspunde și aruncă oul unui coleg, adresând la rândul acestuia o întrebare. | Jocul  Metoda R.A.I. | Urechi de iepuraș  Coșulețe  Ouă de plastic, de lemn, de ciocolată    Ou din lemn | Individual  Frontal | Observarea sistematică a copiilor |
| **Aprecieri și recomandări** |  | Se fac aprecieri asupra modului de desfăşurare a întregii activități. Drept răsplată, pentru că au lucrat frumos, îngrijit și atent, copiii primesc recompense și părăsesc sala de grupă. | Conversația | Recompense | Frontal | Aprecieri verbal și materiale |